[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 8.4.2010

COM(2010)149 τελικό

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 3 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 3ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2010

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 106α,

- τον κανονισμό (EΚ, Ευρατόμ) αριθ.1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- τον γενικό προϋπολογισμό της Ευρωπαϊκής Ένωσης για το οικονομικό έτος 2010 που εγκρίθηκε στις 17 Δεκεμβρίου 2009[2],

- τα σχέδια διορθωτικών προϋπολογισμών αριθ. 1/2010[3] και 2/2010[4], που εγκρίθηκαν και τα δύο στις 19 Μαρτίου 2010,

- το διορθωτικό στον κανονισμό (ΕΚ) αριθ. 1905/2006[5] του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006 για τη θέσπιση μηχανισμού χρηματοδότησης της αναπτυξιακής συνεργασίας.

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το σχέδιο του διορθωτικού προϋπολογισμού αριθ. 3/2010.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Συνοδευτικά μέτρα για τις μπανάνες 4

2.1 Κίνητρα ανακατανομής 5

2.2 Κινητοποίηση του μέσου ευελιξίας 9

3. Συνοπτικός πίνακας ανά τομέα του δημοσιονομικού πλαισίου 9

ΑΛΛΑΓΕΣ ΣΤΗΝ ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση δαπανών ανά τμήμα βρίσκονται στο EUR-Lex(http://eur-lex.europa.eu/budget/www/index-en.htm). Η απόδοση στην αγγλική γλώσσα των αλλαγών στην κατάσταση αυτή ανά τμήμα επισυνάπτεται στο παράρτημα του προϋπολογισμού για ενημερωτικούς λόγους.

1. Εισαγωγή

Το σχέδιο διορθωτικού προϋπολογισμού αριθ. 3/2010 καλύπτει πιστώσεις σχετικές με τη θέσπιση χρηματοδότησης των συνοδευτικών μέτρων για τις μπανάνες (ΣΜΜ) υπέρ των βασικών χωρών ΑΚΕ που προμηθεύουν μπανάνες και οι οποίες έχουν θιγεί από την ελευθέρωση της μεταχείρισης του μάλλον ευνοουμένου κράτους (ΜΕΚ) στο πλαίσιο του Παγκόσμιου Οργανισμού Εμπορίου (ΠΟΕ), μετά την πρόταση διορθωτικού κανονισμού (ΕΚ) αριθ. 1905/2006.

Τα μέτρα αυτά θα έχουν διάρκεια τεσσάρων ετών (2010-2013) και προϋπολογισμό 190 εκατ. EUR.

Το 2010, θα χορηγηθούν 75 εκατ. EUR στα συνοδευτικά μέτρα για τις μπανάνες στο πλαίσιο του άρθρου του προϋπολογισμού 21 06 07 — Συνοδευτικά μέτρα για τις μπανάνες, που δημιουργήθηκε κατά τη διαδικασία του προϋπολογισμού 2010. Το ποσό αυτό, το οποίο θα εγγραφεί στο αποθεματικό εν αναμονή της έγκρισης του διορθωτικού στον κανονισμό (ΕΚ) αριθ. 1905/2006[6], θα χρηματοδοτηθεί ως εξής: 55,8 εκατ. EUR σε πιστώσεις αναλήψεως υποχρεώσεων από την ανακατανομή πιστώσεων στο πλαίσιο του τομέα 4, 0,9 εκατ. EUR από το περιθώριο του τομέα 4, και τα υπόλοιπα 18,3 εκατ. EUR από την κινητοποίηση του μέσου ευελιξίας το 2010.

Ο καθαρός δημοσιονομικός αντίκτυπος του παρόντος διορθωτικού προϋπολογισμού ανέρχεται σε 19,2 εκατ. EUR σε συμπληρωματικές πιστώσεις αναλήψεως υποχρεώσεων, χωρίς νέο αίτημα για πιστώσεις πληρωμών.

2. Συνοδευτικά μέτρα για τις μπανάνες

Η Ευρωπαϊκή Ένωση έχει αναλάβει την υποχρέωση να βοηθήσει τις χώρες ΑΚΕ να προσαρμοστούν στα αποτελέσματα των μεταβολών του καθεστώτος εισαγωγών της. Η ένταξη όλων των αναπτυσσόμενων χωρών στο πολυμερές εμπορικό σύστημα και στην παγκόσμια οικονομία αποτελεί ουσιαστικό αναπτυξιακό στόχο της ΕΕ. Ως εκ τούτου, η Ευρωπαϊκή Επιτροπή προτείνει τη στήριξη των βασικών χωρών ΑΚΕ που εξάγουν μπανάνες προκειμένου να ανταποκριθούν στις προκλήσεις που θα αντιμετωπίσουν με τη θέσπιση συνοδευτικών μέτρων για τις μπανάνες.

Τα συνοδευτικά μέτρα για τις μπανάνες προορίζονται για τη στήριξη της προσαρμογής των βασικών χωρών ΑΚΕ που προμηθεύουν μπανάνες και οι οποίες έχουν θιγεί από την ελευθέρωση της μεταχείρισης του μάλλον ευνοουμένου κράτους (ΜΕΚ) στο πλαίσιο του ΠΟΕ.

Στόχος του προγράμματος αυτού θα πρέπει να είναι:

- η στήριξη της προσαρμογής ή/και της αναδιάρθρωσης τομέων που εξαρτώνται από εξαγωγές μπανάνας μέσω της στήριξης του προϋπολογισμού ή ειδικών παρεμβάσεων,

- η εξασφάλιση πολιτικών κοινωνικής αποκατάστασης, οικονομικής διαφοροποίησης ή επενδύσεων για τη βελτίωση της ανταγωνιστικότητας, στις περιπτώσεις που η στρατηγική αυτή είναι βιώσιμη, λαμβανομένων υπόψη των αποτελεσμάτων και των εμπειριών που αποκτώνται μέσω του ειδικού συστήματος βοήθειας στους παραδοσιακούς προμηθευτές μπανανών ΑΚΕ και του ειδικού πλαισίου συνδρομής σε παραδοσιακούς προμηθευτές μπανανών ΑΚΕ.

2.1 Κίνητρα ανακατανομής

- 07 02 04 — Προπαρασκευαστική ενέργεια — Παρακολούθηση του περιβάλλοντος στη λεκάνη της Μαύρης Θάλασσας και κοινό ευρωπαϊκό πρόγραμμα πλαίσιο για την ανάπτυξη της περιοχής της Μαύρης Θάλασσας

Η παρούσα προπαρασκευαστική ενέργεια συνεχίζει το πιλοτικό έργο - παρακολούθηση του περιβάλλοντος στη λεκάνη της Μαύρης Θάλασσας και κοινό ευρωπαϊκό πρόγραμμα πλαίσιο για την ανάπτυξη της περιφέρειας της Μαύρης Θάλασσας, που δημιουργήθηκε το 2008, με παρόμοιους στόχους.

Βάσει των προϋπολογισμών 2008 και 2009, τα δύο έργα που εκτελέστηκαν από την επιτροπή Μαύρης Θάλασσας δέχθηκαν στήριξη 1 εκατ. EUR τόσο για το 2008 όσο και για το 2009. Η επιτροπή Μαύρης Θάλασσας είναι ο μόνος οργανισμός ο οποίος λόγω των αρμοδιοτήτων και της δομής του θα μπορούσε να εγγυηθεί αποτελεσματικό διάλογο σχετικά με τη ρύπανση μεταξύ των παρόχθιων χωρών.

Τα έργα που υποστηρίχθηκαν κατά την περίοδο 2008-2009 αποσκοπούν στα εξής:

- ενίσχυση της θεσμικής συνεργασίας με σκοπό την ανάπτυξη συναίνεσης για την αντιμετώπιση προβλημάτων πετρελαϊκής ρύπανσης και για την προετοιμασία της εφαρμογής μιας κεντρικής πλατφόρμας παρακολούθησης και ενημέρωσης σχετικά με την πετρελαϊκή ρύπανση.

- ανάπτυξη των ικανοτήτων ενημέρωσης και παρακολούθησης που απαιτούνται για να δοθεί η δυνατότητα στις παρόχθιες χώρες να αντιμετωπίζουν καλύτερα τη ρύπανση που προκαλείται από το πετρέλαιο.

Τα αποτελέσματα αυτών των δύο έργων θα γίνουν γνωστά στο τέλος του 2011. Όπως έχει ήδη διατυπωθεί στην επιστολή που απευθύνθηκε στο Κοινοβούλιο σχετικά με τη «δυνατότητα εκτέλεσης» των τροπολογιών που ψηφίστηκαν σε πρώτη ανάγνωση, η Επιτροπή κρίνει ότι, πριν από την έναρξη νέων δραστηριοτήτων όσον αφορά την πετρελαϊκή ρύπανση, συνιστάται η αναμονή των αποτελεσμάτων των προαναφερθέντων έργων.

Η Επιτροπή, ενώ βλέπει ότι, βάσει της προπαρασκευαστικής ενέργειας, υπάρχει δυνατότητα να συνεχιστούν οι προσπάθειες που καταβλήθηκαν όσον αφορά την παρακολούθηση του περιβάλλοντος στη λεκάνη της Μαύρης Θάλασσας, πιστεύει ότι το ποσό των πιστώσεων που ψηφίστηκε στο πλαίσιο του προϋπολογισμού 2010 (2 εκατ. EUR) δεν μπορεί να χρησιμοποιηθεί εξολοκλήρου.

Επειδή είναι αναγκαίο η Επιτροπή να στηριχθεί σε υφιστάμενα έργα και αποτελέσματα, να αποτρέψει τυχόν επικαλύψεις με τρέχουσες ή ήδη προγραμματισμένες σχετικές δραστηριότητες και να λάβει υπόψη την ικανότητα απορρόφησης πιθανών οργανισμών υλοποίησης στην περιφέρεια, πιστεύει ότι οι ενδεχόμενες δραστηριότητες για το 2010 δεν θα χρειαστούν δημοσιονομικούς πόρους άνω των 0,5 εκατ. EUR.

Για τον σκοπό αυτό, η Επιτροπή προτείνει την ανακατανομή ποσού ύψους 1,5 εκατ. EUR σε πιστώσεις αναλήψεως υποχρεώσεων.

- 19 06 08 — Έκτακτη απόκριση στην χρηματοπιστωτική κρίση στις αναπτυσσόμενες χώρες

Ο κοινοτικός προϋπολογισμός δεν επιτρέπει την άμεση αντιμετώπιση των συνεπειών της χρηματοπιστωτικής και οικονομικής κρίσης σε περίπου 50 χώρες που υπάγονται στο μέσο για την αναπτυξιακή συνεργασία (DCI), και δεν μπορεί να υποκαταστήσει τον μακροοικονομικό και τομεακό ρόλο, καθώς και την αποστολή των διεθνών χρηματοπιστωτικών ιδρυμάτων (IFI).

Σύμφωνα με τον στόχο του Ευρωπαϊκού Κοινοβουλίου, η προπαρασκευαστική αυτή δράση, η οποία διαθέτει περιορισμένους πόρους, πρέπει να αποσκοπεί στην εκτίμηση των συνεπειών της χρηματοπιστωτικής και οικονομικής κρίσης στις αναπτυσσόμενες χώρες.

Η Επιτροπή πρότεινε την έναρξη εφαρμογής των δράσεων αυτών το 2010 με την εκπόνηση μελέτης σχετικά με τον αντίκτυπο της κρίσης σ’αυτές τις αναπτυσσόμενες χώρες. Εκτιμάται ότι, για την εκπόνηση αυτής της μελέτης, θα χρειαστούν 0,5 εκατ. EUR. Για τον σκοπό αυτό, η Επιτροπή προτείνει την ανακατανομή ποσού ύψους 2,5 εκατ. EUR σε πιστώσεις αναλήψεως υποχρεώσεων.

- 19 09 01 — Συνεργασία με τις αναπτυσσόμενες χώρες της Λατινικής Αμερικής

Μετά την επανεκτίμηση των δράσεων που έχουν ήδη προγραμματιστεί, η Επιτροπή προτείνει την ανακατανομή ποσού ύψους 1 εκατ. EUR.

- 19 10 01 01 — Συνεργασία με τις αναπτυσσόμενες χώρες της Ασίας

Μετά την επανεκτίμηση των δράσεων που έχουν ήδη προγραμματιστεί, η Επιτροπή προτείνει την ανακατανομή ποσού ύψους 2 εκατ. EUR.

- 21 02 01 — Επισιτιστική ασφάλεια

Μετά την επανεκτίμηση των δράσεων που έχουν ήδη προγραμματιστεί, η Επιτροπή προτείνει την ανακατανομή ποσού ύψους 1 εκατ. EUR.

- 21 02 03 — Διευκόλυνση για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες

Το 2009, προκαταβλήθηκε ποσό ύψους 17,4 εκατ. EUR για την κάλυψη έκτακτων αναγκών στη Γκάνα. Όπως ήδη αναφέρθηκε στην μεταφορά (DEC 42/2009) η Επιτροπή είχε την πρόθεση να προτείνει αντίστροφη μεταφορά το 2010 σε άλλη γραμμή του προϋπολογισμού, ώστε να τηρηθεί το συνολικό ποσό της επισιτιστικής διευκόλυνσης ύψους 1 δισεκατ. EUR για την περίοδο 2008-2010.

Για τον σκοπό αυτό, η Επιτροπή προτείνει την ανακατανομή ποσού ύψους 17,4 εκατ. EUR σε πιστώσεις αναλήψεως υποχρεώσεων.

- 21 05 01 01 — Υγεία

Μετά την επανεκτίμηση των δράσεων που έχουν ήδη προγραμματιστεί, η Επιτροπή προτείνει την ανακατανομή ποσού ύψους 1 εκατ. EUR.

- 21 05 01 06 — Προπαρασκευαστική ενέργεια — Μεταφορά φαρμακευτικής τεχνολογίας σε αναπτυσσόμενες χώρες

Στόχος αυτής της προπαρασκευαστικής ενέργειας είναι να στηρίξει τη βελτίωση της έρευνας, της ανάπτυξης και της ικανότητας παραγωγής φαρμακευτικών προϊόντων στις αναπτυσσόμενες χώρες, για να διευκολυνθεί η πρόσβαση, κυρίως των φτωχών και λιγότερο αναπτυγμένων χωρών, στα προϊόντα που καθιστούν δυνατή τη θεραπεία ασθενειών που συνδέονται με τη φτώχεια, τροπικών και παραμελημένων ασθενειών, καθώς και μη μεταδοτικών ασθενειών.

Κατά τη διάρκεια του πρώτου έτους αυτής της προπαρασκευαστικής ενέργειας – προϋπολογισμός 2008 – υπογράφτηκε συμφωνία συνεισφοράς με την Παγκόσμια Οργάνωση Υγείας (ΠΟΥ) τον Δεκέμβριο του 2008 για τη διεξαγωγή διαβούλευσης μεγάλης κλίμακας με τα ενδιαφερόμενα μέρη. Στόχος αυτής της μελέτης είναι να προσδιοριστούν οι βασικές προκλήσεις και τα βασικά εμπόδια που αντιμετωπίζονται κατά την τοπική παραγωγή φαρμακευτικών προϊόντων και τη μεταφορά των σχετικών τεχνολογιών στις αναπτυσσόμενες χώρες και να διατυπωθούν συστάσεις και οδηγίες για περαιτέρω ενέργειες στον τομέα αυτό. Η μελέτη αυτή ξεκίνησε τον Ιανουάριο του 2009 και θα διαρκέσει 24 μήνες.

Μέρος των προβλεπόμενων πιστώσεων στο πλαίσιο του δεύτερου έτους της προπαρασκευαστικής ενέργειας (προϋπολογισμός 2009) χρησιμοποιήθηκε για την επέκταση αυτής της μελέτης, έτσι ώστε να συμπεριληφθούν τα εμβόλια και τα διαγνωστικά συστήματα, μέσω τροπολογίας της αρχικής συμφωνίας συνεισφοράς που υπογράφθηκε με την ΠΟΥ (0,5 εκατ. EUR). Νέες πρωτοβουλίες θα προσδιοριστούν από κοινού με την ΠΟΥ και τη διάσκεψη των Ηνωμένων Εθνών για το εμπόριο και την ανάπτυξη (UNCTAD), όταν θα αρχίσουν να γίνονται διαθέσιμα τα πρώτα αποτελέσματα της μελέτης, από τον Μάρτιο του 2010. Αυτό το δεύτερο στάδιο (4,5 εκατ. EUR ) θα θέσει τις βάσεις για την εφαρμογή των συστάσεων της μελέτης και θα προσδιορίσει το πλαίσιο για συγκεκριμένα μέτρα ενίσχυσης των ικανοτήτων, ανάλογα με τις ανάγκες και τις προτεραιότητες που έχουν τεθεί. Το στάδιο αυτό προβλέπεται να εκτελεστεί μέσω συμφωνίας συνεισφοράς με τον πλέον κατάλληλο οργανισμό των Ηνωμένων Εθνών.

Το δεύτερο στάδιο αυτής της ενέργειας σχεδιάστηκε με ευέλικτο τρόπο, προκειμένου να αρχίσουν να αναπτύσσονται σχέδια για την ενίσχυση των ικανοτήτων στον τομέα των ανθρώπινων πόρων και να ληφθούν υπόψη τα πρώτα αποτελέσματα της μελέτης μόλις καταστούν διαθέσιμα. Δεδομένου ότι οι δραστηριότητες αυτές καλύπτονται ήδη από τον προϋπολογισμό που χορηγήθηκε το 2009, η στήριξη άλλων τομέων πρέπει να βασίζεται στις συστάσεις της μελέτης. Ως εκ τούτου, θα ήταν πρόωρο και πολύ δύσκολο να οριστούν συμπληρωματικές δραστηριότητες πριν από το 2011.

Η εκπόνηση της μελέτης που χρηματοδοτήθηκε βάσει του προϋπολογισμού 2008 άρχισε μόνο το 2009. Η μελέτη αυτή αποσκοπεί στον προσδιορισμό προτεραιοτήτων και προκλήσεων όσον αφορά την τοπική παραγωγή φαρμακευτικών προϊόντων και τη μεταφορά των σχετικών τεχνολογιών και θα διατυπώσει συστάσεις για περαιτέρω πρωτοβουλίες της ΕΕ στον τομέα αυτό. Δεδομένου ότι τα τελικά αποτελέσματα θα είναι διαθέσιμα μόνο στο τέλος του 2010, θα ήταν πρώιμο να προσδιοριστούν νέες ενέργειες χωρίς να έχουν ληφθεί υπόψη αυτά τα αποτελέσματα.

Για τον σκοπό αυτό, η Επιτροπή προτείνει την ανακατανομή ποσού ύψους 3,3 εκατ. EUR σε πιστώσεις αναλήψεως υποχρεώσεων.

- 21 06 03 — Στήριξη των προσαρμογών στις χώρες του πρωτοκόλλου για τη ζάχαρη

Δεν είναι δυνατό να δεσμευθεί το συνολικό ενδεικτικό ποσό που χορηγήθηκε στις νήσους Φίτζι λόγω των πολιτικών συγκυριών (άρθρο 96 της συμφωνίας Κοτονού και άρθρο 37 του μηχανισμού αναπτυξιακής συνεργασίας - DCI). Κατά συνέπεια, και δεδομένου ότι οι πόροι δεν μπορούν να χρησιμοποιηθούν όπως είχε αρχικά προγραμματιστεί, η Επιτροπή προτείνει την ανακατανομή 24,3 εκατ. EUR από τη γραμμή του προϋπολογισμού για τη ζάχαρη.

- 21 07 04 — Συμφωνίες περί βασικών προϊόντων

Η διεθνής συμφωνία για την τροπική ξυλεία, η διαπραγμάτευση της οποίας έγινε το 2006, αναμενόταν να τεθεί σε ισχύ το 2009 ή τουλάχιστον το 2010. Ωστόσο, η Βραζιλία, ένας από τους μεγαλύτερους παγκόσμιους παραγωγούς τροπικής ξυλείας, δεν έχει ακόμη κυρώσει τη συμφωνία. Έτσι, η συμφωνία θα τεθεί σε ισχύ αργότερα από ότι είχε αρχικά προγραμματιστεί και αυτό σημαίνει ότι η εισφορά μέλους θα είναι χαμηλότερη από την αρχικά προβλεπόμενη.

Για τον σκοπό αυτό, η Επιτροπή προτείνει την ανακατανομή ποσού ύψους 1,8 εκατ. EUR σε πιστώσεις αναλήψεως υποχρεώσεων.

2.2 Κινητοποίηση του μέσου ευελιξίας

Το σημείο 27 της διοργανικής συμφωνίας της 17ης Μαΐου 2006[7] επιτρέπει την κινητοποίηση του μέσου ευελιξίας προκειμένου να χρηματοδοτηθούν σαφώς καθορισμένες δαπάνες οι οποίες δεν ήταν δυνατόν να χρηματοδοτηθούν στο πλαίσιο των διαθέσιμων ανωτάτων ορίων ενός ή περισσοτέρων τομέων του πολυετούς δημοσιονομικού πλαισίου.

Σύμφωνα με το σημείο 27 της διοργανικής συμφωνίας, και μετά την εξέταση όλων των δυνατοτήτων ανακατανομής πιστώσεων στο πλαίσιο του τομέα 4, όπως προβλέπεται στο τμήμα 2.1 ανωτέρω, η Επιτροπή προτείνει την κινητοποίηση του μέσου ευελιξίας για τη χρηματοδότηση συνοδευτικών μέτρων για τις μπανάνες, για ποσό ύψους 18,3 εκατ. EUR πέραν από το ανώτατο όριο του τομέα 4.

3. Συνοπτικός πίνακας ανά τομέα του δημοσιονομικού πλαισίου

Δημοσιονομικό πλαίσιο Τομέας/υποτομέας | 2010 Δημοσιονομικό πλαίσιο | Προϋπολογισμός 2010 (περιλαμβανομένων των ΣΔΠ 1 έως 2/2010) | ΣΔΠ 3/2010 | Προϋπολογισμός 2010 (περιλαμβανομένων των ΣΔΠ 1 έως 3/2010) |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1β. Συνοχή για την ανάπτυξη και την απασχόληση |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Σύνολο | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Περιθώριο[8]

| | |-194 445 345 | | | |-194 445 345 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | εκ των οποίων δαπάνες σχετικές με την αγορά και άμεσες ενισχύσεις |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Σύνολο | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Περιθώριο | | |456 166 698 | | | |456 166 698 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, Ασφάλεια και Δικαιοσύνη |1 025 000 000 | |1 006 487 370 |738 570 370 | | |1 006 487 370 |738 570 370 | |3β. Ιθαγένεια |668 000 000 | |668 000 000 |659 387 500 | | |668 000 000 |659 387 500 | | Σύνολο | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Περιθώριο[9]

| | |18 512 630 | | | |18 512 630 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[10]

|7 893 000 000 | | 8 141 006 470 |7 787 695 183 |19 175 530 | | 8 160 182 000 |7 787 695 183 | | Περιθώριο | | | 875 530 | | | | -18 300 000 | | | 5. ΔΙΟΙΚΗΣΗ[11]

|7 882 000 000 | |7 908 478 423 |7 908 478 423 | | |7 908 983 423 |7 908 478 423 | | Περιθώριο | | | 53 016 577 | | | | 53 016 577 | | | ΣΥΝΟΛΟ | 140 978 000 000 |134 289 000 000 |141 472 755 910 |122 956 928 088 |19 175 530 | |141 491 931 440 |122 956 928 088 | | Περιθώριο | | |529 126 912 |11 660 953 912 | | |528 250 560 |11 660 953 912 | |

[1] ΕΕ L 248 της 16.09.2002, σ. 1.

[2] ΕΕ L 64 της 12.03.2010.

[3] COM(2010) 107.

[4] COM(2010) 108.

[5] ΕΕ L 378 της 27.12.2006, σ. 41.

[6] COM(2010) 102.

[7] ΕΕ C 139 της 14.06.2006, σ. 1.

[8] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α (500 εκατ. EUR). Τα 195 εκατ. EUR που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[9] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[10] Το περιθώριο 2010 για τον τομέα 4 δεν λαμβάνει υπόψη τις πιστώσεις που αφορούν το αποθεματικό επείγουσας βοήθειας (248,9 εκατ. EUR). Τα 18,3 εκατ. EUR που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[11] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 για ποσό 78 εκατ. EUR για τις εισφορές του προσωπικού στο συνταξιοδοτικό καθεστώς.